EkBass/fiwiki-20250220-pages-articles huggingface dataset:
Erik Larsson Sparre

Erik Larsson Sparre (1550–1600) oli ruotsalainen valtaneuvos. Hän oli Juhana III:n ja Kaarle-herttuan kiistassa Juhanan puolella ja myöhemmin siirtyi Sigismundin kannattajaksi. Hänen ihanteensa oli kuitenkin aristokraattinen perustuslaillisuus. Se ilmenee hänen 1585 laatimastaan kirjoituksesta "Pro lege, rege et glege" ja hänen toimeksiannostaan 1594 laaditusta aateliston asiakirjasta "Postulata nobilium". Sparre teloitettiin maanpetoksesta tuomittuna.Facta 2001, WSOY 1985, 15. osa, palsta 219 == Lähteet == Luokka:Ruotsalaiset aateliset Luokka:Ruotsalaiset teloitetut Luokka:Valtaneuvokset Luokka:Vuonna 1550 syntyneet Luokka:Vuonna 1600 kuolleet
Quantico (televisiosarja)

Quantico on yhdysvaltalainen draamasarja, jonka on luonut Joshua Safran. Se alkoi Yhdysvalloissa ABC-kanavalla 27. syyskuuta 2015 ja Suomessa Nelosella 6. tammikuuta 2016. Sarja alkaa kun päähenkilö Alex Parrishia (Priyanka Chopra) epäillään terrori-iskusta. Hänen ja muiden FBI-kokelaiden tarinat selviävät takaumien avulla. ABC ilmoitti toukokuussa 2018, että sarja päättyy kolmannen tuotantokauden jälkeen. == Näyttelijät == === Pääosat === === Sivuosat === == Lähteet == == Aiheesta muualla == * Virallinen sivusto * Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset rikossarjat Luokka:ABC:n televisio-ohjelmat
Ulanqab

Ulanqab (, ) on prefektuuritason kaupunki Kiinan Sisä-Mongolian autonomisen alueen keskiosassa. Kaupungin keskusta sijaitsee linnuntietä noin 120 kilometriä autonomisen alueen pääkaupunki Hohhotista itään. Kaupungin pinta- ala on 54 448 neliökilometriä ja väkiluku 2,14 miljoonaa (2010). Kaupunki rajoittuu pohjoisessa Xilingolin liittoon, idässä Zhangjiakoun, etelässä Datongin, Shuozhoun, lännessä Hohhotin, Baotoun prefektuuritason kaupunkeihin. Luoteessa kaupunki rajoittuu Mongoliaan. == Hallinnollinen jako == Piirikuntatasolla prefektuuri jaetaan 11 osaan seuraavasti (numerointi kuten oheisessa kuvassa): ;Kaupunkipiiri (1) * 1. Jining (, ) ;Piirikuntatason kaupunki (1) * 2. Fengzhen (, ) ;Piirikunnat (5) * 3. Zhuozi (, ) * 4. Huade (, ) * 5. Shangdu (, ) * 6. Xinghe (, ) * 7. Liangcheng (, ) ;Lippukunnat (4) * 8. Chaharin oikean siiven etu-lippukunta (, ) * 9. Chaharin oikean siiven keski-lippukunta (, ) * 10. Chaharin oikean siiven taka-lippukunta (, ) * 11. Dorbodin (Siziwangin) lippukunta (, ) == Galleria == Kuva:Ulanqab, Inner Mongolia China - Planet Labs satellite image.jpg | Satelliittikuva Shangdun piirikunnan Qitain suurkunnasta. Kuva:Jining South.JPG|Jiningin eteläinen rautatieasema. Kuva:Zhuozishan Railway Station.jpg | Zhuozhishanin rautatieasema Zhuozhin piirikunnassa. Kuva:Huanghuogou.jpg|Huanghuagou, turisteille tarkoitettu preeria-alue. Kuva:Yurts.jpg | Turisteille tarkoitetut mongolien teltat. Kuva:察哈尔右翼中旗 - panoramio.jpg | Maisemaa Chaharin oikean siiven keski-lippukunnasta. == Lähteet == == Aiheesta muualla == Luokka:Sisä-Mongolian kaupungit Luokka:Sisä-Mongolian prefektuurit ja liitot
Fred Evans

Freddie William Evans (s. 4. helmikuuta 1991 Cardiff, Wales) on brittiläinen amatöörinyrkkeilyn olympiamitalisti ja Euroopan-mestari. 190 senttimetriä pitkä ja 69 kilogrammaa painava Evans kilpailee välisarjassa.http://www.teamgb.com/athletes/fred-evans Evans saavutti hopeaa välisarjasta vuoden 2012 kesäolympialaisista Lontoosta.http://www.sports- reference.com/olympics/athletes/ev/fred-evans-1.html Hän kärsi finaalissa tappion Kazakstanin Serik Sapijeville. EM-kilpailuista Evansilla on kultaa vuodelta 2011 Walesin edustajana. Tuolloin hänestä ja kärpässarjassa kultaa voittaneesta Andrew Selbystä tuli ensimmäiset EM-kultaa voittaneet walesilaisnyrkkeilijät 86 vuoteen. Vuonna 2015 Evans mursi toisen nyrkkeilijän leuan pubitappelussa.http://www.walesonline.co.uk/news/wales-news/olympic- boxer-fred-evans-avoids-10353148 Hän ei kuitenkaan joutunut vankeuteen. == Lähteet == Luokka:Brittiläiset nyrkkeilijät Luokka:Vuonna 1991 syntyneet Luokka:Elävät henkilöt
SpaceX Starbase

SpaceX South Texas Launch Site tai Starbase on SpaceX:n rakenteilla oleva avaruusalustehdas ja laukaisukompleksi Boca Chica Beachilla Texasissa. Alkujaan myös yhtiön muiden rakettien käyttöön aiottu keskus on sittemmin keskittynyt ainoastaan Starshipin kehittämiseen (2019-nykyhetki). == Sijainti == Keskus sijaitsee Atlantin rannikolla joitain kilometrejä Rio Grandesta ja siten Meksikon rajasta pohjoiseen. Lähin asutuskeskus on laukaisukompleksista muutaman kilometrin päässä oleva Boca Chica Village. Runsas kymmenen kilometriä pohjoiseen on noin 5 000 asukkaan Port Isabel. 50 kilometriä länteen päin on lähin suurempi kaupunki, yli sadantuhannen asukkaan Brownsville. Boca Chica Boulevard -tietä ja Boca Chica Villagea lukuun ottamatta alue oli rakentamatonta seutua. Laukaisukompleksi sijaitsee aivan Atlantin rannalla. Siitä pari kilometriä sisämaahan päin sijaitsevat vierekkäin Boca Chica Village ja tehdas. Laukaisukomplaksin sijainti on Manner-Yhdysvaltain edullisin matalan inklinaation laukaisuihin. Se sijaitsee mahdollisimman lähellä päiväntasaajaa ja itään aukeaa suhteellisen asumaton seutu, Atlantti. == Historia == Laukaisukompleksin paikasta kilpaili Texasin lisäksi kuusi muuta sijoituspaikkaa. Kompleksin rakennuspaikaksi valikoitui SpaceX:n vuodesta 2012 vuoden 2014 puoliväliin toteuttamassa selvityksessä eteläisessä Texasissa sijaitseva Boca Chica Beach. Yhdysvaltain ilmailuviranomainen (FAA) toteutti alueen ympäristövaikutusten selvityksen, jonka luonnos valmistui huhtikuussa 2013.Draft Environmental Impact Statement 2013, s. ES-1 – ES-5 SpaceX julkisti virallisen päätöksen Boca Chican valinnasta 4. elokuuta 2014. Yhtiö oli hankkinut 17 hehtaaria ja vuokrannut 23 hehtaaria maata alueelta saman vuoden toukokuussa. Uuden laukaisukompleksin rakennustyöt käynnistyivät syyskuussa 2014. Ensimmäisen laukaisun odotettiin tapahtuvan aikaisintaan vuonna 2016, kun alustan rakennustöitä oltiin aloittamassa. Kompleksin alla olevan maan vakauttamisessa ilmenneiden ongelmien takia alustan valmistuminen viivästyi tammikuussa 2016 julkaistun uutisen mukaan vuoteen 2017, minkä seurauksena ensimmäisen laukaisun ennustettiin tapahtuvan aikaisintaan vuonna 2018. Alussa keskusta oli tarkoitus käyttää SpaceX:n kaupallisiin Falcon 9- ja Falcon Heavy -kantorakettien laukaisuihin. Vuonna 2020 Falcon 9:n tai Heavyn laukaiseminen milloinkaan alueelta on epävarmaa. SpaceX:llä on jo kaikkiaan kolme laukaisualustaa niille, ja BFR:n on tarkoitus korvata lopulta molemmat. BFR:n rakentaminen alueella käynnistyi toden teolla vuonna 2019. Vuonna 2019 laukaisukompleksi toimi BFR:n varhaisversion Starhopperin rakennus- ja laukaisupaikkana. Starhopperin lyhyiden koelentojen loputtua alueella alettiin loppuvuodesta 2019 rakentaa täysikokoisia Starship-prototyyppejä. == Lähteet == * (archive.org) === Viitteet === Luokka:Laukaisukeskukset Luokka:SpaceX
Erik Spring

Erik Alfred Spring (23. heinäkuuta 1928 Helsinki – 12. joulukuuta 2004 Helsinki) oli suomalainen fyysikko ja professori. Hän oli Suomen Akatemian tutkijaprofessori 1971–1974 ja Helsingin yliopiston sovelletun fysiikan professori 1972–1992. Hän tutki muun muassa säteilyfysiikan lääketieteellistä käyttöä, ydinfysiikkaan liittyviä aiheita sekä aivan viimeisinä aikoina urheilua, lähinnä hiihdon fysiikkaa.Facta 2001, WSOY 1985, 15. osa, palsta 247Uppslagsverket.fi viitattu 19.1.2016 == Lähteet == Luokka:Suomalaiset fyysikot Luokka:Suomalaiset professorit Luokka:Helsingin yliopiston professorit Luokka:Vuonna 1928 syntyneet Luokka:Vuonna 2004 kuolleet
New York Raiders

New York Raiders oli yhdysvaltalainen WHA-liigassa pelannut jääkiekkoseura. Seuran taru jäi lyhytaikaiseksi, sillä se pelasi vain yhden kauden, 1972-1973. Joukkueesta oli tarkoitus tulla WHA:n lippulaiva ja sen avulla koko WHA saisi lisää "katu-uskottavuutta" ja medianäkyvyyttä. Long Islandille oli juuri valmistunut uusi jäähalli, Nassau Veterans Coliseum josta piti tulla Raidersien kotihalli. NHL:n presidentin, Colin Campbellin kuultua WHA:n suunnitelmista NHL myönsi New Yorkiin oikeudet toiselle NHL-seuralle, ja Nassaun hallista tulikin New York Islandersin kotihalli. Raiders joutui pelaamaan Madison Square Gardeniin ja jakamaan sen NHL-joukkue Rangersin sekä NBA-joukkue New York Knicksin kanssa. Joukkue joutui taloudellisiin vaikeuksiin jo puolivälissä ensimmäistä (ja ainoaksi jäänyttä) kauttaan. Seuran omistaja Neil Shayne myi osuudet seurasta Richard Woodille ja Sy Siegelille mutta tämäkään ei riittänyt vaan seura ajautui liigan haltuun. Yhtenä suurena syynä talousvaikeuksiin oli kotiotteluiden alhainen katsojamäärä, keskimäärin vain noin 5.800 katsojaa. Toinen ongelma oli joukkueen olematon puolustus, joka aiheutti isosti päänsärkyä maalivahdeille. Hyökkäyspäässä sen sijaan homma toimi varsin mallikkaasti. Joukkueen paras ja koko WHA:n toiseksi paras pistemies Ron Ward teki kauden aikana 51 maalia ja 118 pistettä. Myös Gene Peacosh, Wayne Rivers ja Bobby Sheehan tekivät vähintään 35 maalia mieheen. Kauden jälkeen liikemies Ralf Brent osti joukkueen WHA-liigalta ja se sai uudeksi nimekseen New York Golden Blades. ==Tunnettuja pelaajia== * Ron Ward * Gene Peacosh * Bobby Sheehan * Wayne Rivers * Norm Ferguson * Mike Laughton ==Lähteet== * http://www.hockeydb.com/ihdb/stats/leagues/seasons/teams/0003271973.html * http://www.oocities.org/pipeline/5206/Nyr/nyradrs.html Luokka:Entiset jääkiekkoseurat Luokka:WHA-seurat Luokka:Newyorkilaiset urheiluseurat Luokka:Yhdysvaltalaiset jääkiekkoseurat Luokka:Vuonna 1972 perustetut urheiluseurat
Nicolás García

Nicolás García Hemme (s. 20. kesäkuuta 1988 Las Palmas, Kanariansaaret) on espanjalainen taekwondon olympiamitalisti. 188 senttimetriä pitkä ja 80 kilogrammaa painava García kilpailee 80-kiloisten sarjassa.http://www.sports- reference.com/olympics/athletes/ga/nicolas-garcia-1.html García saavutti olympiahopeaa 80-kiloisista vuoden 2012 kesäolympialaisista Lontoosta. Hän hävisi finaalissa Argentiinan Sebastián Crismanichille. MM-kilpailuista Garcíalla on hopeaa vuodelta 2009 ja pronssia vuodelta 2013.http://www.taekwondodata.com/nicolas-garcia-hemme.aamm.html#statistics EM-kilpailuista hän on saavuttanut hopean vuodelta 2008 ja pronssin vuodelta 2012. == Lähteet == Luokka:Espanjalaiset taekwondoinit Luokka:Espanjalaiset olympiamitalistit Luokka:Vuonna 1988 syntyneet Luokka:Elävät henkilöt
Claude Le Jeune

Claude Le Jeune (1528 – 1602) oli ranskalainen renessanssiajan kuorosäveltäjä. Hän kuului musicue mesuréen joka antiikin esikuvia seuraten yritti sopeuttaa latinalaiset runomitat soinnilliseen asuun. Le Jeune oli musicue musuréen paras jäsen.Otavan Suuri Ensyklopedia, s. 5606 Hänen sarjateoksissaan, esimerkiksi Kevät, soveltamaansa tyyliä on kuvailtu maalailevaksi. Le Jeune sävelsi myös muun muassa psalttarin useampaan otteeseen sekä Baffin antiikkirunomitallisia lauluja. Hän saattoi lisätä polyfoniseen sävellykseen ylimääräisen äänenOtavan Suuri Ensyklopedia, s. 5304. == Lähteet == Luokka:Ranskalaiset säveltäjät Luokka:Vuonna 1528 syntyneet Luokka:Vuonna 1602 kuolleet
Giovanni Battista Ceirano

Giovanni Battista Ceirano oli italialainen autoilun ja ajoneuvojen valmistuksen pioneeri. == Historiaa == Giovanni Battista oli nelihenkisen Ceiranon veljessarjan vanhin, muut veljet olivat ikäjärjestyksessä Giovanni, Matteo ja Ernesto. Vuonna 1886 hän perusti Torinon kaupunkiin polkupyöräliikkeen ja ryhtyi myöhemmin itsekin valmistamaan polkupyöriä, englantilaiselta kalskahtavalla nimellä "Welleyes". Tätä polkupyöräliikettä oli rahoittamassa mm. liikemies Emanuele di Bricherasio, jolla oli myöhemmin merkittävä rooli tulevan teollisuusyhtiö F.I.A.T.:n perustamisessa. Vakituinen vieras polkupyöräverstaalla oli tekniikasta kiinnostunut pikkupoika nimeltä Vincenzo Lancia. Hän imi täällä itseensä vaikutteita, joilla oli hänen tulevaisuutensa kannalta ratkaiseva merkitys. Lokakuussa 1898 Giovanni Battista perusti polkupyöräverstaalla työskennelleen nuoremman veljensä Matteon kanssa Ceirano Giovanni Battista & C. -nimisen yhtiön. Alkuvuodesta 1899 heidän yhtiönsä oli tarkoitus alkaa valmistaa insinööri Aristide Facciolin suunnittelemaa kevyttä kaksipaikkaista autoa, joka on varustettu Aristiden itsensä suunnittelemalla 3,5 hv:n, 663 cm3:n kaksisylinterisellä moottorilla ja kaksinopeuksisella vaihteistolla. Giovanni Battistan ja Matteon autolle annetaan nimi "Welleyes" heidän valmistamiensa polkupyörien nimen mukaisesti. Heidän autolleen näyttäisi olevan odotettavissa kaupallista menestystä mutta heidän tuotantotilojensa rajallinen koko ei mahdollista laajamuotoisemman autojen valmistuksen aloittamista, joten he päättävät myydä autonsa patenttioikeudet torinolaiselle liikemieskonsortiolle, joka perustaa auton valmistamista varten "Fabbrica Italiana Automobili Torino" (F.I.A.T.) -nimisen yhtiön. Kaupan yhteydessä, nyt Ceiranon oppipoikana työskennellyt Vincenzo Lancia, että Aristide Faccioli siirtyivät Fiatille ja myös Ceiranon veljekset saivat pestin uudesta yhtiöstä. Giovanni Battista aloitti toiminnan Fiatin myyntiedustajana. Neljä kuukautta kaupan jälkeen markkinoille tuli Fiatin ensimmäinen henkilöauto, Ceiranon veljesten Welleyes-patenttiin perustuva "FIAT 3½ HP". Giovanni Battista ei ollut tyytyväinen pelkän myyntiedustajan toimeen ja vuonna 1901 hän perusti Matteon kanssa uuden autoja valmistavan yrityksen Fratelli Ceirano & C.. Vuoteen 1903 mennessä yhtiö oli kehittänyt yksisylinterisellä moottorilla varustetut "Ceirano 5 HP"- ja "Ceirano 6/8 HP" -mallit sekä 4562 cm3:n nelisylinterisellä moottorilla varustetun "Ceirano 16 HP":n. Matteo jätti yhtiön vuonna 1903 ja perusti Ceirano Matteo & C. -nimisen yhtiön. Giovanni Battista jatkoi nuoremman veljensä, joka oli myös nimeltään Giovanni, yhtiön toimintaa ja vuonna 1904 sen nimeksi muutettiin G.G. Fratelli Ceirano & C.. Vuonna 1905 Giovanni Battista vetäytyi autojen valmistuksesta ja liiketoimista ja muutti viettämään yksityiselämää Bordigheran rannikkokaupunkiin. Giovanni Battista Ceirano kuoli Torinossa vuonna 1912.Treccani.it - CEIRANO, Giovanni == Lähteet == Luokka:Italialaiset elinkeinoelämän vaikuttajat Luokka:Italian autoteollisuus Luokka:Vuonna 1860 syntyneet Luokka:Vuonna 1912 kuolleet
Andrea Belotti

Andrea Belotti (s. 20. joulukuuta 1993 Calcinate) on italialainen jalkapalloilija, joka edustaa Serie A:ssa pelaavaa Fiorentinaa lainalla AS Romasta. Pelipaikaltaan Belotti on hyökkääjä, ja hän on oikeajalkainen. == Seurajoukkueura == Belotti aloitti uransa AlbinoLeffessä, jonka paidassa Serie B:ssä ja Lega Prossa hän pelasi vuosina 2011–2013 37 ottelua tehden 14 maalia. Kaudeksi 2013–2014 Belotti siirtyi lainalle Serie B:n Palermoon, jossa hän teki kauden aikana 24 ottelussa 10 maalia Palermon voittaessa Serie B:n ja noustessa Serie A:han. Palermo osti Belotti itselleen kaudeksi 2014–2015. Hän teki pääsarjadebyyttinsä elokuussa 2014 Sampdoriaa vastaan. Avausmaalinsa hän teki seuraavassa kuussa Napolin verkkoon osuen tuossa ottelussa kahdesti. Belotti pelasi kauden aikana 38 ottelua tehden kuusi maalia. Elokuussa 2015 Belotti siirtyi Serie A:n Torinoon. Hän teki debyyttinsä seuran paidassa seuraavassa kuussa Hellas Veronaa vastaan. Avausmaali syntyi marraskuussa 2015 Bolognan verkkoon. Kaudella 2016–2017 Belotti oli 26 maalillaan Serie A:n kolmanneksi paras maalintekijä edellään vain kaksi ulkomaalaispelaajaa. Kuudella muulla Torinon-kaudellaan hän teki Serie A:ssa kausittain 8–16 maalia. Kaikkiaan hän viimeisteli Torinolle 232 liigaottelussa tasan sata maalia. Belotti siirtyi ilmaissiirrolla Serie A:n AS Romaan kesällä 2022. Avauskaudellaan hän jäi maaleitta pelaamissaan 31 liigaottelussa. == Maajoukkueura == Belotti edusti Italiaa nuorten maajoukkuetasoilla yli 30 maaottelussa. Vuosina 2013–2015 hän pelasi Italian alle 21-vuotiaiden maajoukkueessa tehden 18 ottelussa yhdeksän osumaa. Vuoden 2015 alle 21-vuotiaiden EM-kilpailuissa hän onnistui kerran maalinteossa. Ensimmäisen ottelunsa Italian A-maajoukkueessa Belotti pelasi syyskuussa 2016. Kesän 2021 EM-kilpailuissa hän on pelannut viimeisen alkulohko-ottelun Walesia vastaan kokonaan sekä tuli viidessä ottelussa vaihdosta kentälle. Espanjaa vastaan pelatun välieräottelun ratkaisseessa rangaistuspotkukilpailussa hän oli joukkueensa toinen laukoja ja teki maalin. Loppuottelussa Englantia vastaan hän epäonnistui rangaistuspotkukilpailussa, mutta Italia voitti kuitenkin lopulta Euroopan-mestaruuden. Hän on pelannut kaikkiaan 44 A-maaottelua ja tehnyt niissä 12 maalia. Kahden maalin otteluita hänellä on kaksi, molemmat Liechtensteinia vastaan. == Muuta == Belottin lempinimi Gallo () juontaa juurensa hänen nuoruuteensa. Belottin ystävä ehdotti Belottille tuuletukseksi kukon heltan matkimista ja myöhemmin tästä tuli Belottille lempinimi.http://www.palermo24.net/interviste/gallo-parla-l-ispiratore-dell- esultanza-di-belotti-andrea-un-vero-amico-la-sua-forza-a-l-umilta-palermo-lo- incanta-pua-fare-15-gol-23677 == Saavutukset == Maajoukkuetasolla * Euroopan- mestaruus 2020 Seurajoukkuetasolla * Serie B: 2013–2014 == Lähteet == Luokka:Italialaiset jalkapalloilijat Luokka:Vuonna 1993 syntyneet Luokka:Elävät henkilöt
Carl Axel Lewin

Carl Axel Lewin (1818 Ruotsi - 9\. maaliskuuta 1893 Porvoon pitäjä) oli liikemies, tehtailija ja Kiialan kartanon omistaja. Lewinin puoliso oli Johanna Mathilda Katarina Rosander, perheessä oli kaksi tytärtä ja poika. Ruotsalainen Lewin muutti 1840-luvulla Helsinkiin ja sitten Porvooseen, ostettuaan sieltä viinanpolttimon vuonna 1856. Hän oli laajensi viinatehdastaan ja valmisti myös olutta, mutta hankki myös Borgå-nimisen höyrylaivan liikennöimään Helsinkiin. Lewisin liiketoimet kannattivat erittäin hyvin, lukuun ottamatta kylpylää, joka jouduttiin sulkemaan ja purettiin lopulta vuonna 1875, ja osallistumista kauppias Wilhelm Åbergin sokeritehdashankkeeseen, joka ei lopulta toteutunut. Hän vetäytyi myös puuhaamastaan rautatien rakentamisesta Porvoosta Helsinkiin. Höyrysahojen kaupallisen hyödyntämisen tultua mahdolliseksi 1850-luvun lopulla Lewis hankki omistukseensa Pernajan Forsbyn kartanon sahoineen. Monet liiketoimet ja 1860-luvun katovuodet johtivat Lewisin väliaikaisesti taloudellisiin vaikeuksiin, mutta puutavaran, viinan ja oluen myynti elpyivät nopeasti. Vuonna 1880 Lewis saattoikin rakennuttaa uuden kolmikerroksisen viinatehtaan Porvoon keskustaan. Hän rakensi viinanpolttimon myös seuraavana vuonna ostamansa Kiialan kartanon maille, muokkasi kartanon pihapiiriä ja muutatti päärakennuksen ulkonäköä. Lewisin kuoltua 1893 syntyi ankara ja monta vuotta kestänyt riita hänen perinnöstään, jossa oli kartanon ohella satoja tuhansia markkoja rahaa, kuusi maatilaa ja kaksitoista kaupunkikiinteistöä. ==Lähteet== Luokka: Suomalaiset yritysjohtajat Luokka: Suomalaiset elinkeinoelämän vaikuttajat Luokka: Vuonna 1818 syntyneet Luokka: Vuonna 1893 kuolleet
Stavern

Stavern, vuosina 1799–1930 Fredriksværn, on entinen Norjan kaupunki, jonka pinta-ala on 3,6 km² ja asukasluku 5 739 (2014).Tilastoja, Ssb.no Stavern yhdistyi vuonna 1988 kolmen muun kunnan kanssa Larvikiksi. Yhdistymiseen asti se oli Norjan pienin kaupunki, pinta-alaltaan 2,4 km², ja esimerkiksi vuonna 1983 siellä oli 2 600 asukasta. Siellä on ilmapuolustuksen päällystökoulu. Vuosina 1750–1849 siellä oli Norjan laivaston tukikohta ja sen päätelakka Fredriksvern.Facta 2001, WSOY 1985, 15. osa, palsta 272 == Lähteet == == Aiheesta muualla == Luokka:Norjan kaupungit Luokka:Larvik
Steinby

Steinby on muun muassa seuraavien suomalaisten sukunimi: * Ann-Gerd Steinby (s. 1941), toimittaja, kirjailija * Gunnel Steinby (1909–1982), ruotsin kielellä kirjoittanut kirjailija * Margareta Steinby, vuoteen 1961 Wilén (s. 1938), antiikin historioitsija ja arkeologi * Torsten Steinby (1908–1995), toimittaja, tietokirjailija ja historioitsija
Turtles-mutanttikilpikonnat (7. tuotantokausi)

Teini-ikäisten mutanttininjakilpikonnien 7.kauden jaksokuvaukset. Seitsemänteen kauteen luetaan myös kulttuurihistorian opetusta painottava Turtlesit Euroopassa -lomakausi, jonka jaksot tehtiin 4. tuotantokautta varten, mutta esitettiin 6. kauden jälkeen USA Cartoon Express -ohjelmistossa. ==Jaksoluettelo== ===Turtlesit Euroopassa -lomakausijaksot=== ====Tower of Power==== ====Rust Never Sleeps==== ====A Real Snow Job==== ====Venice on the Half-Shell==== ====Artless==== ====Ring of Fire==== ====The Irish Jig Is Up==== ====Shredder's New Sword==== ====The Lost Queen of Atlantis==== ====Turtles on the Orient Express==== ====April Gets in Dutch==== ====Northern Lights Out==== ====Elementary, My Dear Turtle==== ===Varsinaisen kauden jaksot=== ====Night of the Dark Turtle==== ====The Starchild==== ====The Legend of Koji==== ====Convicts from Dimension X==== ====White Belt, Black Heart==== ====Night of the Rogues==== ====Attack of the Neutrinos==== ====Escape from the Planet of the Turtleoids==== ====Revenge of the Fly==== ====Atlantis Awakes==== ====Dirk Savage: Mutant Hunter!==== ====Invasion of the Krangazoids==== ====Combat Land==== ====Shredder Triumphant!==== ==Lähteet== * * * * * Turtles -mutanttikilpikonnat IMDB:ssä, viitattu 19.1.2016 * Turtles -mutanttikilpikonnat TV.com:ssa , viitattu 19.1.2016 ==Aiheesta muualla== *Sarjan arvostelu Cinemassacre.com:issa (osa 1) *Sarjan arvostelu Cinemassacre.com:issa (osa 2) *Sarjan arvostelu Cinemassacre.com:issa (osa 3) Luokka:Teini-ikäiset mutanttininjakilpikonnat -sarjat Luokka:1993 Luokka:Tuotantokaudet
Maatalouskemia

Maatalouskemia on kemian osa-alue, jossa tutkitaan maataloutta. Se keskittyy erityisesti kasvien ja karjan tuottamiseen liittyviin kemiallisiin tekijöihin. Sen keskeisimpänä päämääränä on hallita ja ymmärtää prosesseja, joiden avulla ihminen tuottaa ravintoa itselleen ja eläimille. Maatalouskemistit pyrkivät ruoan tuottajien kanssa parantamaan satoa ja sen laatua. He tutkivat myös kasvien ja eläinten kasvuun liittyviä biokemiallisia reaktioita. Maatalouskemiassa pyritään myös kehittämään ruoantuotantoa helpottavia aineita, kuten herbisidejä, fungisidejä, hyönteismyrkkyjä, lannoitteita ja eläinten ruokalisiä. ==Katso myös== * Maataloustieteen historia == Lähteet == == Aiheesta muualla == Kemia Luokka:Kemia
Stenman

Stenman on muun muassa seuraavien henkilöiden sukunimi: * Birger Stenman (1909–1989), telinevoimistelija, valmentaja ja Voimisteluliiton puheenjohtaja * Fredrik Stenman (s. 1983), ruotsalainen jalkapalloilija * Gustaf Stenman (1754–1809), suomalainen mylläri, kirkonrakentaja ja virsirunoilija * Gösta Stenman (1888–1947), suomalainen taidekauppias * Kristina Stenman (s. 1982), Pietarsaaren kaupunginjohtaja * Petra Stenman (s. 1974), suomalainen pikajuoksija * Sofia Stenman, Sofia Sida (s. 1984), suomalais-meksikolainen R&B-; ja poplaulaja. ==Muita== * Stenmanin taidesalonki
Kämäset levyt

Kämäset levyt on lempääläläinen itsenäinen levy-yhtiö, joka on keskittynyt suomalaisten punkalbumeiden julkaisuun. Yhtiö on julkaissut mm. Turun Taudin, Lapinpolthajien, Vivisektion, Punk Lurexin, Juggling Jugularsin, Valse Tristen sekä Pää Kii -yhtyeen albumeita.Kämäset levyt – julkaisut Kämästen levyjen toimitusjohtaja Jukka Nakari on kuulunut punkfestivaali Puntala-rockin järjestäjiin. == Lähteet == == Aiheesta muualla == * Kotisivu Luokka:Suomalaiset levy-yhtiöt
Jalkapallon Suomen Cup 2005

Jalkapallon Suomen Cup 2005 oli cupin 51. järjestämisvuosi.Soininen s. 310 Kilpailuun oli ilmoittautunut 392 joukkuetta.Helsingin Sanomat 25.5.2005 s. B4 Loppuotteluun selvisivät Turun Palloseura ja Valkeakosken Haka, ja se pelattiin Finnair Stadiumilla. Ottelun voitti Haka 4-1. == Alkukierrokset == Veikkausliigaseurat (11) tulivat mukaan 4.kierroksella, paitsi Liigacupin finalistitHelsingin Sanomat 24.4.2005 s. B3 FC Lahti ja AC Allianssi vasta 5. kierroksella, MIFK ei osallistunut Suomen cupiin.Soininen s. 308-309 == Ottelut 7. kierrokselta loppuotteluun == Neljännesvälieriin (7. kierros) selvisi Veikkausliigan (VL) 7 joukkueenSoininen s. 236 lisäksi Ykkösestä (Y) 2Soininen s. 282, Kakkosesta (K) 6Soininen s. 293-296 ja Kolmosesta (3) yksi joukkue. Kaavion ottelupareissa kotijoukkue on esitetty ylempänä, loppuottelu pelattiin puolueettomalla kentällä. Ottelut pelattiin: neljännesvälierät FC Espoo 1.10. ja FC Kuusankoski 2.10.IS Veikkaaja 40/4.10.2005 s. 7 (tulosliite), FC Honka 16.10.Helsingin Sanomat 16.10.2005 s. B8Helsingin Sanomat 17.10.2005 s. B5 ja muut viisi ottelua 19.10. IS Veikkaaja 43/25.10.2005 s. 12 (tulosliite). Puolivälierät pelattiin 22.10. ja välierät 25.10.IS Veikkaaja 46/11.2005 s. 35 (tulosliite) .Soininen s. 309 == Loppuottelu == {| style="font-size: 90%" cellspacing="0" cellpadding="0" 1 Jani Tuomala (mv) 2 Jussi Nuorela 5 Petri Leino 7 Ady 8 Jarno Heinikangas 10 Marco Casagrande (C) 13 Walter Surraco 14 Jukka-Pekka Tuomanen 18 Mikko Hyyrynen 19 Mika Helin 26 Sami Rähmönen Vaihtopelaajat: Vaihtopelaajat: Vaihtopelaajat: 9 Jarno Auremaa 21 Jussi Haijanen 28 Jani Virtanen Valmentaja: Valmentaja: Valmentaja: Kari Ukkonen Kari Ukkonen Kari Ukkonen Soininen s. 311 == Lähteet == * ===Viitteet=== == Aiheesta muualla == * Suomen Cup 2005 (RSSSF, Ville Virkkala, 29 Oct 2005) Luokka:Vuoden 2005 jalkapallo Luokka:Suomen Cup
Joachim Lelewel

thumb|Joachim Lelewel Joachim Lelewel (1786–1861) oli puolalainen historioitsija, joka merkittävästi vaikutti maansa historian tutkimukseen, tosin hänen teoksissaan näkyy hänen intohimoinen luontonsa. Lelewel oli professori Varsovassa vuosina 1818–1821 ja sittemmin Vilnassa vuoteen 1824, jolloin hänet erotettiin. Hän kuului Puolan marraskuun kansannousun aikana väliaikaiseen hallitukseen. Lelewel oli yksi ulkomaille paenneista puolalaispatriooteista, jotka tekivät Puolan kysymystä tunnetuksi koko Länsi- EuroopassaOtavan Suuri Ensyklopedia, s. 5430. Vuonna 1831 Lelewel asettui Pariisiin ja vuodesta 1833 Brysseliin. == Lähteet == Luokka:Puolalaiset historioitsijat Luokka:Heraldikot Luokka:Vuonna 1786 syntyneet Luokka:Vuonna 1861 kuolleet
Longplay Music

Longplay Music on suomalainen ohjelmatoimisto ja levy-yhtiö, joka on toiminut vuodesta 2000. Yritys on julkaissut paljon albumeita erityisformaateissa, kuten kasettina ja vinyylinä.http://longplaymusic.net/levy-yhtio/ Longplayn ensimmäinen julkaisu oli Viikatteen 7" vinyylisingle ”Odotus”, joka julkaistiin heinäkuussa 2001. Yrityksen liikevaihto vuonna 2015 oli 1 597 000 €. == Yhtyeitä == * Apulanta * Kaarle Viikate & Marko Haavisto * Keinuva lahna * Koljosen tiekiista * Lasten hautausmaa * Part Time Killer * Relentless * Terveet Kädet * Tyrävyö * Viikate == Aiheesta muualla == * Kotisivu * Metal- archives == Lähteet == Luokka:Suomalaiset levy-yhtiöt
Stenros

Stenros, Stenroos on muun muassa seuraavien suomalaisten henkilöiden sukunimi: ;Stenroos * Albin Stenroos (1889–1971), kestävyysjuoksija * Maria Stenroos (s. 1974), Yleisradion toimittaja ja kirjeenvaihtaja * Merja-Riitta Stenroos (s. 1963), kirjailija ja kielentutkija * Soili Stenroos (s. 1958), kasvitieteilijä, jäkälätutkija, yli-intendentti ja professori * Vilho Stenroos (1869–1945), maanmittausinsinööri ja Ikaalisten kauppalanjohtaja * Ville Stenroos (s. 1973), sarjayrittäjä ;Stenros * Anne Stenros (s. 1954), arkkitehti, professori * Gustaf Stenros (1964–1932), kirkkoherra ja rovasti * Helmer Stenros (s. 1929), arkkitehtuurin professori * Jaakko Stenros, roolipelitutkija * Nina Stenros, toimittaja ja elokuvaohjaaja * Nuppu Stenros (s. 1981), muusikko, tv-juontaja * Pirkko Stenros (1928–2024), sisustusarkkitehti, huonekalusuunnittelija ==Entinen nimi== * Kyllikki Virolainen, ent. Stenros (1924–2009), toimittaja, kansanedustaja (kesk.)
Common Law (televisiosarja)

Common Law on yhdysvaltalainen komediasarja. Sarjan pääosassa ovat kaksi poliisia, jotka eivät tule toimeen keskenään ja joutuvat pomonsa käskystä pariterapiaan. Sarjaa tehtiin 12 jaksoa, sillä kanava ei tilannut siitä toista tuotantokautta huonojen katsojalukujen vuoksi. Suomessa Hero aloitti sarjan esittämisen 2. toukokuuta 2015. == Juoni == Sarjan pääosassa on kaksi Los Angelesin poliisin murharyhmän rikostutkijaa, Travis Marks ja Wes Mitchell. He työskentelevät samassa poliisipartiossa, mutta eivät tule toimeen keskenään. He joutuvat pomonsa käskystä pariterapiaan ja selvittävät siinä ohessa kaupungissa tapahtuneita henkirikoksia. == Päärooleissa == == Lähteet == == Aiheesta muualla == * * Sarjan viralliset kotisivut * Sarjan suomalaiset kotisivut Luokka:2010-luvun yhdysvaltalaiset draamakomediasarjat Luokka:2010-luvun yhdysvaltalaiset rikossarjat Luokka:USA Networkin televisio- ohjelmat
Markku Auvinen

Markku Auvinen (s. 1949) on suomalainen entinen kaupunginjohtaja, joka toimi Harjavallan ja Valkeakosken kaupunginjohtajana. Koulutukseltaan hän on filosofian maisteri ja puoluekannaltaan sosialidemokraatti. Auvinen aloitti Suomen Työväen Säästöpankin Savonlinnan konttorin johtajana vuonna 1972, jolloin hänen kerrottiin olleen Suomen nuorin pankinjohtaja. Auvinen työskenteli myöhemmin Savonlinnan talousjohtajana, kunnes hänet valittiin Harjavallan kaupunginjohtajaksi vuonna 1997. Valkeakosken kaupunginvaltuusto valitsi Auvisen kaupunginjohtajaksi vuonna 2005, jolloin hän voitti äänestyksessä Jukka Alasentien lukemin 24–19. Auvinen jäi eläkkeelle heinäkuussa 2013. == Lähteet == Luokka:Valkeakosken kunnan-, kauppalan- ja kaupunginjohtajat Luokka:Harjavallan kunnan-, kauppalan- ja kaupunginjohtajat Luokka:Suomalaiset pankinjohtajat Luokka:Suomen Sosialidemokraattisen Puolueen jäsenet Luokka:Vuonna 1949 syntyneet Luokka:Elävät henkilöt
XII – Kouvostomolli

XII – Kouvostomolli on heavy metal -yhtye Viikatteen 12. studioalbumi. Se julkaistiin 29. tammikuuta 2016 levymerkillä Spinefarm Records.Levykauppax: XII – Kouvostomolli Helmikuussa yhtye aloitti albumia promotoineen ”Missä molli mojahtaa 2016” -kiertueen. Albumi nousi suoraan Suomen virallisen albumilistan ykköseksi. == Kappaleet == # # # # # # # # # == Kokoonpano == * Kaarle Viikate – laulu, kitara * Arvo Viikate – kitara, laulu * Ervo Viikate – basso, laulu, kosketinsoittimet * Simeoni Viikate – rummut == Arvostelut == * Imperiumi.net: 9–/10Imperiumi.net * Kaaoszine.fi: 9–Kaaoszine.fi * Soundi: * V2.fi: == Lähteet == == Aiheesta muualla == * * Luokka:Viikatteen albumit Luokka:Vuoden 2016 albumit
Syndyoceras

Syndyoceras cooki on sukupuuttoon kuollut sorkkaeläinsuku, joka eli mioseenikauden alussa 25 miljoonaa vuotta sitten. Nimi tarkoittaa ”kahta yhdistynyttä sarvea”. Sen erikoiset sarvet olivat oikeastin luumudostumia kuten kirahveilla eikä varsinaisia sarvia. Muilla heimon lajeilla oli myös samankaltaisia ulokkeita. Ne muistuttivat nykyisiä kamelieläimiä ja hirvieläimiä. Ne laidunsivat Pohjois-Amerikan preerioilla.↑ Kiehtova maailmamme; Ryhmä 7: Syndyoceras; Mestarikustannus Oy 1996. Protoceratidae luokitellaan joskus kamelieläimiin, mutta uskotaan nykyään olevan lähempää sukua märehtijöille. ==Lähteet== Luokka:Esihistorialliset nisäkkäät
Levite

Levite on ruoka-aine, jota levitetään yleensä veitsellä viljatuotteiden, kuten leivän tai suolakeksien, päälle. Valion Oivariini (ent. Voimariini) oli Suomen suosituin levite vuonna 2024. Oivariini valmistetaan voista ja rapsiöljystä. == Eri levitteitä == Rasvalevitteet kuten voi, margariini, laardi ja Oivariinin kaltaiset rasvaseokset ovat suosituimpia levitteitä. Muita levitteitä ovat esimerkiksi tuorejuusto, maksapasteija ja mätitahna sekä palkokasveista valmistetut tahnat kuten maapähkinävoi, hummus ja seesaminsiemenistä valmistettu tahini. Myös hiivasta valmistetaan levitetahnoja, kuten Marmite ja Vegemite. Rasvalevitteissä on monenlaisia makuja ja raaka-aineita, kuten esimerkiksi kalaa. Joskus käytetään kasvislevitteitä, kuten salsakastike- tai juurespohjaisia levitteitä. Myös pestoa käytetään levitteenä. Levitteisiin voidaan lisätä suolaa tai sokeria. Makeita levitteitä ovat esimerkiksi suklaalevitteet sekä sokerista valmistetut siirappi- ja vaahtokarkkilevitteet. Myös marmeladeja ja hilloja käytetään levitteinä erityisesti paahtoleivän päällä. == Terveysvaikutukset == Tahinin päivittäiskäyttöä ei suositella, koska seesaminsiemenet sisältävät alumiiniaÖljysiementen kartoitus- ja valvontahanke – loppuraportti. https://www.ruokavirasto.fi/globalassets/yritykset/elintarvikeala/toiminnan- aloittaminen/valvonta/tutkimukset-ja-projektit/oljysiemenet/oljysiementen- kartoitus-ja-valvontahanke---loppuraportti1.pdf. Monissa yleisissä rasvapohjaisissa levitteissä on runsaasti tyydyttyneitä rasvahappoja, joita pidetään suurina määrinä kulutettuna terveydelle haitallisina. == Lähteet == == Aiheesta muualla == Luokka:Levitteet
Inkkarit kanootissa EP

Inkkarit kanootissa EP on Pää Kii -yhtyeen EP-levy. Se julkaistiin toukokuussa 2012 levymerkillä Airiston punk-levyt. Se julkaistiin 7" vinyylinä rajoitettuna 1000:n kappaleen painoksena. == Kappaleet == ;A-puoli #K18 #Paskahousun paluu ;B-puoli # * Kylän pahalla puolella #Luuletsä et mä oon huvikseni näin sekaisin? == Kokoonpano == * Teemu Bergman – laulu, kitara * Lauri Eloranta – kitara * Mikko Luukko – kitara * Vekku Vartiainen – basso * Niila Kunnari – rummut == Aiheesta muualla == * Inkkarit kanootissa EP discogs.com -sivustolla Luokka:Pää Kii -yhtyeen albumit Luokka:Vuoden 2012 EP:t
Hatapusa

Hatapusa () on entinen kyläryhmä Leningradin alueen Lomonosovin piirin Kaprion kunnassa Venäjällä. Se sijaitsi Vornaisienjoen varrella noin 10 kilometriä Kapriosta koilliseen. Kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Sen nimi perustunee muinaisslaavilaiseen henkilönimeen Hotobod/Hotebod. 1800-luvulla Hatapusa muodosti inkerinsuomalaisten äyrämöisten ja inkerikkojen asuttaman kyläryhmän. Suomalaiset kuuluivat Kaprion luterilaiseen seurakuntaan. Paroni Uexküllille kuuluneen kartanon lähistöllä toimi Jacob Johann von Sieversin 1700-luvun lopulla perustama paperitehdas. Myöhemmin Vornaisienjoen varrelle rakennettiin myös Jelizavetinon sellu- ja paperitehdas. Venäjän vallankumouksen jälkeen Hatapusassa toimi metsätyömaa, joka suljettiin puuvarojen ehdyttyä vuonna 1940. Hatapusan kylä tuhoutui toisen maailmansodan aikana. Nykyään sen paikalla on pieni muistomerkki. Kaprion kunnan yleiskaavassa vuodelta 2015 esitetään asutuskeskuksen perustamista uudelleen. ==Lähteet== Luokka:Kaprion kylät Luokka:Lomonosovin piiri
Michel Berger

Michel Berger (syntyjään Michel-Jean Hamburger, 28. marraskuuta 1947 Neuilly- sur-Seine, Ranska – 2. elokuuta 1992 Ramatuelle) oli ranskalainen laulaja ja lauluntekijä. Berger sai levytyssopimuksen 15-vuotiaana ja julkaisi useita albumeja. Oman musiikin lisäksi hän teki musiikkia muun muassa artisteille Patricia, Véronique Sanson, Johnny Hallyday ja Françoise Hardy, sekä France Gallille, jonka kanssa hän meni naimisiin vuoden 1976 kesäkuussa. He saivat kaksi lasta. Berger kuoli sydänkohtaukseen 44-vuotiaana 2. elokuuta 1992. == Lähteet == *Michel Berger - Biography Elokuu 2002. RFI Musique. Luettu 19.1.2016 == Aiheesta muualla == *LesCharts.com - Diskografia Luokka:Vuonna 1947 syntyneet Luokka:Vuonna 1992 kuolleet Luokka:Ranskalaiset laulaja- lauluntekijät Luokka:Ranskalaiset lauluntekijät
Wuhai

Wuhai (, ) on prefektuuritason kaupunki Kiinan Sisä-Mongolian autonomisen alueen länsiosassa. Kaupungin keskusta sijaitsee linnuntietä noin 440 kilometriä autonomisen alueen pääkaupunki Hohhotista länsilounaaseen. Kaupungin pinta-ala on 1 754 neliökilometriä ja väkiluku 532 902 (2010). Kaupunki rajoittuu pohjoisessa, idässä ja etelässä Ordosin, ja lounaassa Shizuishanin prefektuuritason kaupunkeihin. Lännessä naapurina on Alxan liitto. == Hallinnollinen jako == Piirikuntatasolla prefektuuri jaetaan kolmeen kaupunkipiiriin (numerointi kuten oheisessa kuvassa): ;Kaupunkipiirit (3) * 1. Haibowan (, ) * 2. Hainan (, ) * 3. Wuda (, ) == Galleria == Wuhai Panorama2.jpg|Panoraamaa Wuhaista. 乌海东山鸟瞰.JPG|Kaupunkimaisemaa. 乌海火车站.JPG|Wuhain rautatieasema. 乌海甘德尔山.JPG|Vuoristo Wuhaissa. == Lähteet == == Aiheesta muualla == Luokka:Sisä-Mongolian kaupungit Luokka:Sisä-Mongolian prefektuurit ja liitot
Lindblomin talo

Lindblomin talo oli uusrenessanssityylinen kerrostalo, joka valmistui Turun kauppatorin laidalle vuonna 1891. Sen suunnitteli Karl Viktor Reinius tukholmalaisten esikuvien pohjalta, ja se edusti Suomessa aikansa kertaustyylien huippua. Rakennus purettiin vuonna 1956 Wiklundin tavaratalon tieltä.Lahtinen, s.101–103 Rakennus rakennettiin kauppaneuvos Gustaf Adolf Lindblomin pojille, jotka olivat konsuli Gösta Lindblom ja kauppias Karl Arthur Lindblom. Rakennuksen julkisivun koristeluihin kuului patsaita, korinttilaisia kaksoispylväitä ja torneja. Portaikossa oli I. Ehrlingin, Samuel Koskisen ja G. Ekstamin koristemaalauksia. Alvar Aallon vuonna 1931 laatimissa piirustuksissa uutta Wiklundin tavarataloa varten Lindblomin talo oli vielä säästetty, mutta lama esti suunnitelman toteuttamisen. Talo rapistui pahasti toisen maailmansodan aikana, ja 1948 uutisoitiin, että taloa koristaneet veistokset poistetaan. Niistä oli jo putoillut osia kadulle. Talo siirtyi Wiklundin omistukseen. Kaupunki vaati savipohjaan vajonnutta taloa joko uudelleen paalutettavaksi tai purettavaksi. Purkutyöt aloitettiin tammikuussa 1956, ilman lehdissä näkyvää vastustusta. Arkkitehdit ilmaisivat talon olevan arkkitehtuuriltaan arvoton ja pilaavan torimiljöön. Vuonna 1957 paikalle valmistui Ole & Bertel Gripenbergin suunnittelema Wiklundin tavaratalo. ==Kuvagalleria== Lindblomin talo 1958.jpg|Lindblomin talo, jonka julkisivusta pylväiden päältä on poistettu veistokset Staircase of the Lindblom's house.jpg|Talon koristeltu portaikko Lindblom's house in early 1900s.jpg|Lindblomin talo julkisivuveistoksineen 1900-luvun alussa. Kulmassa Wiklundin kauppa Turku Market Square Wiklund 1959.jpg|Uusi Wiklundin tavaratalo vuonna 1959, kulman liiketaloa ei ole vielä purettu. Kuvassa oikealla näkyy myös Hamburger Börs. ==Lähteet== * ===Viitteet=== ==Aiheesta muualla== Luokka: Turun entiset rakennukset ja rakennelmat Luokka:Suomen 1800-luvulla rakennetut rakennukset ja rakennelmat
Idänruusu

Idänruusu eli idänmetsäruusu (Rosa amblyotis) on Itä-Aasiassa kasvava ruusulaji. == Ulkonäkö == Idänmetsäruusu muistuttaa paljon Euraasian läntisellä puolella kasvavaa metsäruusua (Rosa majalis). Se on matalahko, juurivesallinen, piikikäs pensas. Sen varren piikit ovat metsäruusuun verrattuna hennohkoja, suoria ja hieman yläviistoja. Metsäruusun piikit ovat vahvoja ja käyriä. Lehden lehdykät ovat vihreitä ja vähemmän karvaisia, kun metsäruusulla lehdykät ovat harmahtavan vihreitä, päältä harvakarvaisia ja alta tiheäkarvaisia. Idänmetsäruusun kukka on yksinkertainen, viisi senttimetriä leveä, ruusunpunainen. Kiulukat ovat kuten metsäruusulla. == Levinneisyys == Idänmetsäruusua esiintyy luonnonvaraisesti Venäjän Kaukoidässä ja Kiinassa. Levinneisyysalueeseen kuuluvat Kamtšatkan niemimaa, Sahalin, Amur ja Luoteis-Kiinaa. Idänmetsäruusua käytetään koristekasvina. Suomessa se on harvoin viljelty. == Lähteet == == Aiheesta muualla == * Suomen Lajitietokeskus: Idänruusu – Rosa amblyotis * Finto: Kassu – Kasvien suomenkieliset nimet: Idänmetsäruusu (Rosa amblyotis) Luokka:Ruusulajit
Alf Lindberg

Alf Gustaf Natanael Lindberg (26. helmikuuta 1905 Göteborg – 6. maaliskuuta 1990https://www.lexikonettamanda.se/show.php?aid=13787) oli ruotsalainen taidemaalari, jonka taiteessa yhdistyivät Göteborgin koulukunnan koloristinen perinne sekä rakenteellinen kuva-ajattelu. Osassa hänen tuotannostaan tämä aiheutti abstraktin maalaustavan. Hän maalasi ekspressionistisesti myös henkilökuvia ja rannikkomaisemia.Factum, osa 4 vuodelta 2004, s. 251 Näiden ilmauksellinen voima teki Lindbergistä yhden ikäpolvensa huomattavimmista ekspressionisteista RuotsissaSpectrum tietokeskus, osa 15 vuodelta 1982, s. 268. == Lähteet == == Aiheesta muualla == * Luokka:Ruotsalaiset taidemaalarit Luokka:Vuonna 1905 syntyneet Luokka:Vuonna 1990 kuolleet
Helmipihlaja

Helmipihlaja (Sorbus koehneana) on Kiinassa alkuperäisenä esiintyvä pihlajalaji. == Ulkonäkö == Helmipihlaja kasvaa pensaaksi tai pikkupuuksi, korkeudeltaan kolmesta kuuteen metriä. Suomessa se on viljeltynä jäänyt vain 2–3-metriseksi. Lajilla lehdet ovat parilehdykkäiset samaan tapaan kuin kotipihlajalla. Lehdyköitä on 19–29 kappaletta, eli 9–14 paria ja kärkilehdykkä. Lehdykät ovat 1,5–3,5 senttimetrin pituiset, pitkulaiset, toissahalaitaiset paitsi tyviosastaan, nuorina harvakarvaiset ja myöhemmin kaljut. Helmipihlajan kukinto on neljästä kahdeksaan senttimetriä leveä huiskilo. Marjat ovat pihlajille epätyypillisesti valkoiset, halkaisijaltaan kuudesta seitsemään millimetriä. == Levinneisyys == Helmipihlaja esiintyy luonnonvaraisena Keski-Kiinassa. Se kasvaa vuoristoissa yli kahden kilometrin korkeudessa Gansun, Henanin, Hubein, Qinghain, Shaanxin, Shanxin, Sichuanin ja Yunnanin provinsseissa.Flora of China: Sorbus koehneana Se kasvaa kuivanpuoleisissa tammivaltaisissa metsissä. Laji voi olla viljelykarkulainen alkuperäisen levinneisyytensä ulkopuolella. == Käyttö == Helmipihlajaa kasvatetaan myös koristepuuna. Laji menestyy Suomessa viljeltynä I–II- vyöhykkeillä, mutta joidenkin taimitarhojen ilmoittaman tiedon mukaan jopa V-vyöhykkeellä. == Lähteet == Luokka:Pihlajat
Per Lindberg

Per August Lindberg (1890–1944Spectrum tietokeskus, osa 15 vuodelta 1982, s. 268) oli ruotsalainen teatteriohjaaja, aikansa johtavia ruotsalaisia teatterimiehiä. Hän toimi ohjaajana Tukholmassa ja Göteborgissa.Iso tietosanakirja, osa 7 vuodelta 1934, palsta 1237 Hän nousi merkittäväksi vahvalla ohjaustaiteellaanSpectrum tietokeskus, osa 10 vuodelta 1979, s. 309. Vuosina 1918–1923 hän oli Göteborgin Lorensbergsteaternin johtaja. Lindbergin työlle oli tyypillistä tarkan tekstianalyysin yhdistäminen henkilöohjaukseen ja näyttämömielikuvitukseen. Lindberg pyrki kompromisseja kaihtaen uudistamaan maansa teatteria ja välitti eurooppalaisia uudisvirtauksia.Factum, osa 4 vuodelta 2004, s. 252 Hän kirjoitti teokset Regiproblem (1927) ja Kring ridån (1932). Hänen isänsä oli August Lindberg. == Lähteet == Luokka:Ruotsalaiset teatteriohjaajat Luokka:Vuonna 1890 syntyneet Luokka:Vuonna 1944 kuolleet
Airiston punk-levyt

Airiston punk-levyt on suomalainen itsenäinen levy-yhtiö, joka perustettiin vuonna 2007 Turussa. Yritys on keskittynyt julkaisemaan punkalbumeita. Sen toimintaperiaatteisiin ei kuulu pitkien sopimusten laatiminen, vaan albumeiden julkaisuista sovitaan levykohtaisesti. == Yhtyeitä == * The Heartburns * Häiriköt * Kakka-hätä 77 * Katujen Äänet * Maakuntaradio * Nazi Death Camp * Pertti Kurikan Nimipäivät * Pää Kii == Lähteet == == Aiheesta muualla == * Kotisivu * Facebook * Airiston punk-levyt discogs.com -sivustolla Luokka:Suomalaiset levy-yhtiöt
Siperianomenapuu

Siperianomenapuu (Malus prunifolia) on ruusukasvien heimoon ja omenapuiden sukuun kuuluva kasvilaji, jota käytetään koristekasvina. == Ulkonäkö ja koko == Siperianomenapuu kasvaa viidestä kymmeneen metriä korkeaksi puuksi. Lehtien ruoti on 1,5–5 ja lapa 5–10 senttimetriä pitkä. Lehtilapa on puikea–leveänsoikea, suippokärkinen, sahalaitainen ja alta karvainen. Siperianomenapuun kukinto on sarja, joka sisältää kuudesta kymmeneen pitkäperäistä kukkaa. Kukan teriö on valkoinen, kolmesta neljään senttimetriä leveä. Hedelmä, omena on halkaisijaltaan 2,5 senttimetriä. Se on pallomainen tai soikeahko, väriltään punaisesta kellertävään. Laji on monimuotoinen. Siperianomenapuu risteytyy marjaomenapuun (Malus baccata) kanssa. Risteymälaji on venäjänomenapuu (Malus × robusta). Siperianomenapuun ja ruusuomenapuun (Malus floribunda) välinen risteymä on nimeltään Malus × scheideckeri. == Levinneisyys == Siperianomenapuun alkuperäalue on tuntematon (ehkä Kiina). == Lähteet == == Aiheesta muualla == * Suomen Lajitietokeskus: Siperianomenapuu (Malus prunifolia) Luokka:Omenapuut
Jurgen von Konow

Carl Jurgen von Konow (1915 Östersund – 1959 Växjö) oli ruotsalainen taidemaalari, kuvataiteilija ja graafikko. Von Konow opiskeli Tukholman taideteollisessa korkeakoulussa vuosina 1930-1934\. Pariisissa hän opiskeli vuosina 1938-1939 Maison Watteaun skandinaavisessa akatemiassa. Grafiikkaa von Konow opiskeli Tukholman taidekorkeakoulussa vuonna 1946. Myöhemmin hän toimi taidekorkeakoulun grafiikan opettajana. Von Konow oli naimisissa Anna-Lisa Enbarkin kanssa. Von Konow kuoli auto-onnettomuudessa 44-vuotiaana. == Taide ja kirjallisuus == Von Konowin taulujen aiheita olivat usein maisemat ja katunäkymät sekä talvinen Tukholma. Von Konowin taidetta on julkisesti nähtävillä Tukholman kaupunginmuseossa, Ruotsin kansallismuseossa ja modernin taiteen museossa sekä Göteborgin, Oslon ja Helsingin taidemuseoissa. Von Konow kuului taiteilijaryhmään 'De unga'. Vuonna 1958 von Konow julkaisi kirjan 'Om grafik: Historia och Teknik'. == Lähteet == * Konstnärslexikonett Amanda, Carl JURGEN von KONOW * Bra Böckers lexikon, 1976 * http://www.saundersfineart.co.uk/artist/42/juumlrgen-von- konow?r=item/1592/lowering-the-nets * http://museum.helsingborg.se/web/object/150624 * http://sok.riksarkivet.se/sbl/Presentation.aspx?id=11724 == Aiheesta muualla == * Kansallisgalleria: Konow, Carl Jurgen von Luokka:Ruotsalaiset taidemaalarit Luokka:Ruotsalaiset kuvataiteilijat Luokka:Ruotsalaiset graafiset suunnittelijat Luokka:Vuonna 1915 syntyneet Luokka:Vuonna 1959 kuolleet
John Sloman

John Anthony David Sloman (s. 26. huhtikuuta 1957) on brittiläinen muusikko, joka tunnetaan walesilaisen hard rock -yhtyeen Lone Starin sekä brittiläisen hard rock -yhtyeen Uriah Heepin solistina. Hän toimi Lone Starin solistina vuosina 1977–1978 ja Uriah Heepin solistina vuosina 1979–1981. Sloman on ollut myös soolouralla sekä lyhyen aikaa solistina Gary Mooren yhtyeessä. == Osittainen diskografia == ===Lone Star=== * Firing on All Six (1977) ===Uriah Heep=== * Conquest (1980) ===Gary Moore=== * Rockin’ Every Night – Live in Japan (1983) == Lähteet == Luokka:Walesilaiset laulajat Luokka:Uriah Heepin jäsenet Luokka:Vuonna 1957 syntyneet Luokka:Elävät henkilöt
Ussurinpäärynäpuu

Ussurinpäärynä (Pyrus ussuriensis) on Itä-Aasiassa luontaisesti esiintyvä päärynäpuulaji. == Ulkonäkö == Ussurinpäärynä muistuttaa suuresti satopäärynäpuuta (Pyrus communis). Oksien nuori haararanka on aina karvaton, samoin lehtilapa. Tarhapäärynällä ne voivat olla karvaisia. Ussurinpäärynän lehtilapa on ehyt ja laidasta sahahampainen. Hampaat ovat otakärkisiä. Kukinto on kuudesta yhdeksään kukkaa sisältävä huiskilo. Hedelmä, päärynä on pallomainen eikä tyypillisen päärynänmuotoinen. == Levinneisyys == Ussurinpäärynää esiintyy alkuperäisenä Venäjän Kaukoidässä, Koreassa, Koillis- Kiinassa ja osassa Keski-Japania. == Käyttö == Ussurinpäärynää viljellään koristepuuna ja tarhapäärynän perusrunkona. Lajia pidetään talvenkestävimpänä päärynänä Suomessa. Lajike Olga on ussurinpäärynän ja vuosisatoja vanhan suomalaisen lajikkeen Yleisen Suomalaisen Päärynän välinen risteymä. == Lähteet == == Aiheesta muualla == * Suomen Lajitietokeskus: Ussurinpäärynäpuu – Pyrus ussuriensis Luokka:Päärynäpuut
Bertil Lindblad

Bertil Lindblad (26. marraskuuta 1895 ÖrebroOtavan Iso tietosanakirja, osa 5 vuodelta 1963, palsta 667 – 1965) oli ruotsalainen tähtitieteilijä. Vuonna 1925 Lindblad julkaisi teorian, joka koskee Linnunradan pyörimisliikettä ja selittää havaitut tähtien liikkeet. Hän johti Tukholman observatoriota vuodesta 1927 vuoteen 1965.Factum, osa 4 vuodelta 2004, s. 252 Lindblad tutki mm. tähtien liikkeiden lainmukaisuutta sekä linnunrataulottuvuuden ulottuvuutta ja rakennetta. Pikkuplaneetta 1448 Lindbladia on nimetty Bertil Lindbladin mukaan. Kohteen löysi suomalainen tähtitieteilijä Yrjö Väisälä vuonna 1938. == Lähteet == Luokka:Ruotsalaiset tähtitieteilijät Luokka:Vuonna 1895 syntyneet Luokka:Vuonna 1965 kuolleet
Kuolantuhkapensas

Kuolantuhkapensas (Cotoneaster cinnabarinus) on ruusukasveihin kuuluva pensaslaji. Lajia käytetään koristekasvina. == Levinneisyys == Kuolantuhkapensasta esiintyy Pohjois-Venäjällä. Sillä on laaja levinneisyysalue Venäjän Euroopan puoleisen osan subarktisella vyöhykkeellä Kuolan niemimaalta ja Karjalasta Uralvuoristoon. Se kasvaa melko samalla alueella ja joskus samalla kasvupaikalla lähilajinsa karjalantuhkapensaan (Cotoneaster antoninae) kanssa. Kuolantuhkapensas viihtyy kuitenkin kylmemmässä ilmastossa ja kasvaa karjalantuhkapensasta pohjoisempana ja vuoristossa korkeammalla.Sennikov, A. 2011: Atlas Florae Europaeae notes 18. Synonymy and distribution of some native and alien species of Cotoneaster (Rosaceae) in eastern Europe and the Caucasus. — Ann. Bot. Fennici 48: 325–336.United States Department of Agriculture (USDA), National Plant Germplasm System: Cotoneaster cinnabarinus Juz. Viitattu 20.1.2016. Ruotsalainen tuhkapensastutkija Bertil Hylmö erotti 1990-luvulla kuolantuhkapensaasta omaksi lajikseen uralilaisen Cotoneaster uralensis-lajin, jonka taksonomisesta statuksesta on eriäviä näkemyksiä. == Lähteet == == Aiheesta muualla == * Suomen Lajitietokeskus: Kuolantuhkapensas – Cotoneaster cinnabarinus Luokka:Tuhkapensaat